Document ID: 32006D0559

KOMMISSIONENS BESLUTNING
af 8. august 2006
om ændring af beslutning 2002/300/EF for så vidt angår de områder, der er udelukket fra listen over godkendte zoner med hensyn til Bonamia ostreae og/eller Marteilia refringens
(meddelt under nummer K(2006) 3518)
(EØS-relevant tekst)
(2006/559/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5, stk. 3, og
ud fra følgende betragtninger:
(1)
I Kommissionens beslutning 2002/300/EF af 18. april 2002 om listen over godkendte zoner med hensyn til Bonamia ostreae og/eller Marteilia refringens (2) angives de områder i Fællesskabet, der betragtes som værende fri for bløddyrsygdommene Bonamia ostreae og/eller Marteilia refringens.
(2)
I maj 2006 meddelte Det Forenede Kongerige skriftligt Kommissionen, at der var påvist Bonamia ostreae i floden Cleddau i Wales. Det Forenede Kongerige har oprettet en kontrolzone og en overvågningszone omkring det sygdomsramte område. Området er hidtil blevet betragtet som værende fri for Bonamia ostreae, men kan på grund af ovenstående ikke længere anses for at have denne status.
(3)
Beslutning 2002/300/EF bør ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/300/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 8. august 2006.

Labels: 0
18
17
6